شەفەق نیوز/ مەسرور بارزانی سەرۆک حکومەت هەرێم کوردستان، ئمڕوو دووشەممە، وت: بەرزەوبوین زوینەی تووشهاتنەیل ڤایڕۆس کۆڕۆنا لە هەرێم، جی نیگەرانیە.
بارزانی لە بان ماڵپەڕ تویتەر نووسان: ئیسە وەخت سیاسەت نییە، ک کەرت تەندروسی لە هەرێم کوردستان کەفتیەسە وەر تاقیکردنەوەی سەختیگ، و رخەگە لە دەسدان ژیان هاووڵاتییەیل بەرزەو بوی، و ئەو دەسکەفتەیلە ک لە ریکارە تەندروسیەکان ک ئەنجامی دایمن هانە وەر مەترسی.
وتیش؛ بەرزەوبوین زوینەی تووشهاتنەیل جی نیگەرانیە، ولەی رەوشەیل ناسکە بانگواز پارێزگارەیل لە چوار پارێزگایل هەرێم کەم وەرپرسایەتی خوەیان وەرانوەر مقەیەتیکردن گیان مەردمەگە هەڵگرن، و گشت ریکارەیل ک مقەیەتی سەڵامەتی ھاوڵاتیان کەن جیوەجی بکەن.
